র‌্যাবের কার্যক্রম: তদন্ত আদালতের প্রতিবেদনে র‌্যাবের বিরূপ সমালোচনা করে বলা হয়, বিদ্রোহ শুরুর পর র‌্যাবের ৩৫০ জন সদস্য সকাল ১০টা ১০ মিনিটের ভেতরে পিলখানার তিনটি গেটে অবস্থান করলেও র‌্যাব সদর দপ্তর থেকে অভিযানের অনুমতি দেওয়া হয়নি। ওই সময় র‌্যাব-২-এর কর্মকর্তারা ৫ নম্বর গেটে অবস্থান করছিলেন। সেখানে বিডিআর জওয়ানেরা সংগঠিত ছিলেন না। ওই সময় অভিযান চালালে কর্মকর্তাদের জীবন বাঁচানো যেত বলে ধারণা করা হয়েছে।